દરમિયાન, નક્કી કરેલા દિવસે નાનચંદભાઈ અને અંબુભાઈ શિયાળ આવ્યા. એમણે બેએક દિવસ ગામમાં ફરી લોકસંપર્ક સાધી લીધો. પછી મુખીને પત્રથી સૂચના આપી ત્રણ દિવસની મહેતલ આપી જણાવ્યું કે, “ કાશીબહેનને માથે ખોટું આળ ચડાવી જે એમને હેરાન કરવામાં આવ્યાં, તે તમારી ભૂલ હતી એ વાતનો સ્વીકાર કરી, ગામની જાહેર સભામાં લેખિત કબૂલાત કરી માફી માગો, નહિતર તમારા આ અપરાધ સામે લોકમત જાગ્રત કરી શુદ્ધિ પ્રયોગ કરવામાં આવશે.”